
REFERAT DE APROBARE

la proiectul de hotărâre  privind aprobarea
Regulamentului de organizare și funcționare al Comisiei tehnice de amenajare a teritoriului și urbanism a județului Maramureș



      Având în vedere intrarea în vigoare, la data de 25 august 2026, a Legii nr. 169/2026 privind Codul amenajării teritoriului, urbanismului și construcțiilor, care a abrogat Legea nr. 350/2001 privind amenajarea teritoriului și urbanismul, în temeiul căreia a fost aprobat, prin Hotărârea Consiliului Județean Maramureș nr. 444 din 19.12.2024, regulamentul în vigoare, precum și prevederile art. 128 alin. (4) și ale art. 583 alin. (4) din Cod, se impune actualizarea regulamentului de organizare și funcționare al Comisiei tehnice de amenajare a teritoriului și urbanism a județului Maramureș, prin corelarea acestuia cu noul cadru legal, cu Ordinul MDLPA nr. 1.022/2026 și cu regulamentele Comisiei locale de avizare integrată și Comisiei de acord unic, aprobate prin Hotărârile Consiliului Județean Maramureș nr. 252 și nr. 253 din 25.09.2026;
    În temeiul prevederilor art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;
       În conformitate cu cele mai sus prezentate, propun spre aprobare plenului Consiliului Județean Regulamentul de organizare și funcționare al Comisiei tehnice de amenajare a teritoriului și urbanism a județului Maramureș, în forma prezentată.

